smcproject/ml-wiki-sentences huggingface dataset:
ദക്ഷിണേന്ത്യൻ സംസ്ഥാനമായ കേരളത്തിലെ ഒരു നഗരമാണ് മലപ്പുറം.
മലപ്പുറം ജില്ലയുടെ ആസ്ഥാന നഗരമാണ്.
33.61 ചതുരശ്ര കിലോമീറ്ററാണ് (12.98 ചതുരശ്ര മൈൽ) മലപ്പുറം നഗരസഭയുടെ വിസ്തീർണം.
മലപ്പുറം ജില്ലയുടെ ഭരണസിരാകേന്ദ്രമായാണ് ഈ നഗരം അറിയപ്പെടുന്നത്.
1970-ൽ രൂപീകൃതമായ ജില്ലയിലെ ആദ്യ മുനിസിപ്പാലിറ്റിയായ മലപ്പുറം മുനിസിപ്പാലിറ്റിയാണ് നഗരത്തിൻ്റെ ഭരണം നടത്തുന്നത്.
40 വാർഡുകളായി വിഭജിച്ചിരിക്കുന്ന നഗരത്തിൻറെ ജനസാന്ദ്രത ഒരു ചതുരശ്ര കിലോമീറ്ററിൽ 2083 ആളുകളാണ്.
2011-ലെ സെൻസസ് അനുസരിച്ചു 1,690,060 ജനസംഖ്യയുള്ള മലപ്പുറം അർബൻ സമൂഹമാണ് കേരളത്തിലെ ഏറ്റവും വലിയ നാലാമത്തെ അർബൻ സമൂഹം.
കോഴിക്കോട് നഗരത്തിൽനിന്നും 50 കിലോമീറ്ററും പാലക്കാട്‌ നഗരത്തിൽനിന്നും 80 കിലോമീറ്ററും കോയമ്പത്തൂർ നഗരത്തിൽനിന്നും 130 കിലോമീറ്റർ അകലെയുമാണ് മലപ്പുറം.
കോട്ടക്കുന്ന് അടങ്ങുന്ന മലയുടെ മുകളിലും വശങ്ങളിലുമായാണ് നഗരം സ്ഥിതി ചെയ്യുന്നത്.
ഏറ്റവും മുകൾ ഭാഗത്തെ പരന്ന തട്ട് കുന്നുമ്മൽ അഥവാ അപ് ഹിൽ എന്നു വിളിക്കപ്പെടുന്നു.
Kടrtc ,കോട്ടക്കുന്ന് പാർക്ക്, കലക്ടറേറ്റ്, സെന്റ് ജെമ്മാസ് ഗേൾസ് സ്കൂൾ ,കേന്ദ്രീയ വിദ്യാലയം,MSP ആസ്ഥാനം എന്നിവ കുന്നുമ്മലിലാണ്.
താഴേത്തട്ട് വടക്കുഭാഗം കോട്ടപ്പടിയും തെക്ക് ഭാഗം കടലുണ്ടിപ്പുഴയുമാണ്.
പടിഞ്ഞാറു ഭാഗം പൊന്മള, ഒതുക്കുങ്ങൽ, കോട്ടക്കൽ എന്നീ പ്രദേശങ്ങൾ.
കോട്ടപ്പടിയിൽ താലൂക്കാശുപത്രി, മാർക്കറ്റ് എന്നിവയുണ്ട്.
പുഴയുടെ ഭാഗം കൂട്ടിലങ്ങാടി എന്നറിയപ്പെടുന്നു കോട്ടക്കുന്ന് ചരിത്രം
ഈ പ്രദേശത്തിന്റെ ഭൂമിശാസ്ത്രപരമായ പ്രാധാന്യം കാരണമാണ് ഇവിടെ ചരിത്രത്തിൽ മലപ്പുറം കോട്ട എന്നറിയപ്പെട്ടിരുന്ന ആ കോട്ട നിർമിച്ചതും മലപ്പുറം എന്ന നഗരവും ഉയർന്നു വന്നതും
മലമുത്തന്മാർ എന്ന പേരിൽ ഇന്നും  മറ്റു ജനവിഭാഗങ്ങളോട് "അയിത്തം" പ്രഖ്യാപിച്ചു അകന്നു നിൽക്കുന്ന അവരുടെ തലമുറ ഇന്നത്തെ ഊർങ്ങാട്ടിരി, എടവണ്ണ, മമ്പാട്, ചാലിയാർ തുടങ്ങിയ പഞ്ചായത്തുകളിലെ പശ്ചിമഘട്ടത്തിന്റെ ഭാഗമായ മലനിരകളിൽ ചിതറികിടക്കുന്നു.
ഓഗസ്റ്റ് 09, 2019 ലെ മഴയിൽ കോട്ടകുന്നിൽ ഉരുൾ പൊട്ടി ഒരു കുടുംബത്തിലെ കുഞ്ഞു അടക്കം മൂന്നു പേര് മരണപെടുകയുണ്ടായി രൂപീകരണം
കേരളത്തിലെ പത്താമത്തെ ജില്ല ആയിട്ടാണ് മലപ്പുറം പിറക്കുന്നത്.
മുസ്ലീങ്ങൾ കൂടുതലുള്ള ഏറനാടിൻ വികസനത്തിന് പുതിയ ജില്ലാ എന്ന ആശയം വലിയ കോലാഹലങ്ങളിലേക്ക് നയിച്ചു.
കരുണാകരന്റെ നേതൃതത്തിൽ ജില്ലാ വിരുദ്ധ സമരത്തെ കോൺഗ്രസ്സിൽ തന്നെ ഒരു വിഭാഗം അനുകൂലിച്ചു.
ഹൈന്ദവ സംഘടനകളും കെ. കേളപ്പനെ പോലുള്ള ഗാന്ധിയന്മാരും ജില്ലാ രൂപികരണതിന് എതിരായിരുന്നു.
മാപ്പിള സ്ഥാനായും കുട്ടി പാകിസ്താനായും ജില്ലയെ വിചാരണ ചെയ്തു.
മുസ്‌ലിം ലീഗ് മായുള്ള സഖ്യത്തിലെ പ്രധാന ആവശ്യങ്ങളിൽ ഒന്നു ആയിരുന്നു മലപ്പുറം ജില്ല.
ഇ എം എസ് ൻറെ  സർക്കാർ   ജില്ല യാഥാർഥ്യമാക്കുന്നതിലേക്ക് നയിച്ചത്.
യൂറോപ്യന്മാരുടേയും ബ്രിട്ടീഷുകാരുടേയും പട്ടാള ആസ്ഥാനമായിരുന്നു ഒരുകാലത്ത് മലപ്പുറം.
മദ്രാസ് സ്പെഷ്യൽ പോലീസ് പിന്നീട് കേരള പിറവിയോടെ മലബാർ സ്പെഷ്യൽ പോലീസ് ആസ്ഥാനമായി മാറി.
ടിപ്പുസുൽത്താൻ പണിത കോട്ടയുടെ അവശിഷ്ടങ്ങൾ ഇവിടെ ഉണ്ടായിരുന്നെങ്കിലും വികസനവും ദുരുപയോഗവും കാരണം ഇപ്പോൾ അത് ഇവിടെ നിലനിൽക്കുന്നില്ല.
പ്രാചീനകാലം മുതലേ സൈനിക ആസ്ഥാനമാണ് മലപ്പുറം, എന്നാൽ മലപ്പുറം നഗരത്തിൻറെ പ്രാചീനകാലത്തെ കുറിച്ചുള്ള രേഖകൾ ലഭ്യമല്ല.
അതേസമയം ഊരകം, മേൽമുറി, പൊന്മള, വേങ്ങര തുടങ്ങിയ സ്ഥലങ്ങളിൽ കാണപ്പെട്ട ഫലകങ്ങളിൽനിന്നും ഗുഹാലിഖിതങ്ങളിൽനിന്നും ചില ചരിത്ര അടയാളങ്ങൾ ലഭ്യമാണ്.
സ്ഥലപേരുകളായ വലിയങ്ങാടി, കൂട്ടിലങ്ങാടി , പള്ളിപ്പുറം തുടങ്ങിയവ മലപ്പുറം നഗരത്തിൻറെ ജൈന - ബുദ്ധമത ചരിത്രത്തെ സൂചിപ്പിക്കുന്നു.
മലപ്പുറം നഗരത്തിലെ ഊരകം കുന്നിലെ സമുദ്ര നിരപ്പിൽനിന്നും 2000 അടി മുകളിൽ സ്ഥിതിചെയ്യുന്ന 1500 വർഷം പഴക്കമുള്ള ജൈന അമ്പലം ഇതിനു തെളിവാകുന്നു.
അനവധി ഭരണകർത്താക്കൾക്കു കീഴിൽ ചിതറിക്കിടന്ന മലപ്പുറം നഗരം സാമൂതിരി പടയോട്ടക്കാലത്ത് ഒരേ ഭരണത്തിനു കീഴിൽ വന്നു, അവരുടെ സൈനിക ആസ്ഥാനവുമായി.
കോട്ടപ്പടി മൈതാനം ഒരുകാലത്ത് സാമൂതിരി സൈനികരുടെ പരിശീലന സ്ഥലമായിരുന്നു.
മൈസൂർ രാജാവായ ഹൈദർ അലി കീഴടക്കുന്നതുവരെ 800 വർഷം സാമൂതിരിമാർ മലപ്പുറം ഭരിച്ചു.
ഇസ്ലാമിക പഠനത്തിൻറെയും വേദ പഠനത്തിൻറെയും കേന്ദ്രമായിരുന്നു മലപ്പുറം.
ബ്രിട്ടീഷ്‌ ഭരണകാലത്ത് മദ്രാസ്‌ സംസ്ഥാനത്തിൻറെ ഭാഗമായിരുന്നു മലപ്പുറം.
ബ്രിട്ടീഷ്‌ ഭരണകാലത്ത് പോരാട്ടങ്ങളുടെ പ്രധാന കേന്ദ്രമായിരുന്നു മലപ്പുറം, മാപ്പിള ലഹള എന്ന പേരിൽ പ്രശസ്തമാണ്.
പൂക്കോട്ടൂർ, ആനക്കയം തുടങ്ങിയ സ്ഥലങ്ങൾ ഇതിൻറെ പേരിൽ പ്രശസ്തമാണ്.
ബ്രിട്ടീഷ്‌ സൈന്യത്തിൻറെ ആസ്ഥാനമായിരുന്ന പെരുമ്പറമ്പ് എന്ന മലപ്പുറം നഗരസഭയുടെ ഭാഗമായ സ്ഥലം പിന്നീട് മലബാർ വിപ്ലവത്തിനുശേഷം രൂപീകരിച്ച മലബാർ സ്പെഷ്യൽ പൊലീസിൻറെ (എംഎസ്പി) ആസ്ഥാനമായി.
മുനിസിപ്പൽ ചെയർമാൻ നയിക്കുന്ന മലപ്പുറം മുനിസിപ്പാലിറ്റിയാണ് നഗരത്തിൻറെ ഭരണനിർവഹണം നടത്തുന്നത്.
ഇതിനായി നഗരസഭയെ 40 വാർഡുകളായി തിരിച്ചിട്ടുണ്ട്.
ഓരോ വാർഡുകളുടെയും പ്രതിനിധികളായി കൗൺസിലർമാരുമുണ്ട്.
ജില്ലാ ആസ്ഥാന നഗരം എന്ന രീതിയിൽ ജില്ലാ കലക്ട്രേറ്റ്‌, ജില്ലാ ട്രഷറി, ആർടിഒ, പിഡബ്ല്യൂഡി ഡിവിഷൻ ഓഫീസ്, ജില്ലാ പഞ്ചായത്ത്‌, ടൌൺ പ്ലാനിംഗ് ഓഫീസ്, ടെക്സ്റ്റ്‌ ഡിപ്പോ, ജില്ലാ മെഡിക്കൽ ഓഫീസ് തുടങ്ങിയ വിവിധ ഭരണസിരാകേന്ദ്രങ്ങളും സർക്കാർ ഓഫീസുകളും അടങ്ങിയ സിവിൽ സ്റ്റേഷൻ ഉണ്ട്.
കൂടാതെ ജില്ലാ പോലീസ് ആസ്ഥാനവും നഗരത്തിൽ ആണ് സ്ഥിതി ചെയ്യുന്നത്.
ജില്ലയെ ഏറനാട് , നിലമ്പൂർ , പെരിന്തൽമണ്ണ , തിരൂർ , പൊന്നാനി , തിരൂരങ്ങാടി , കൊണ്ടോട്ടി എന്നിങ്ങനെ 7 താലൂക്കുകളായി തിരിച്ചിരിക്കുന്നു.
കേരളത്തിൽ ദശലക്ഷം ജനസംഖ്യയുള്ള ഏഴു നഗരസമൂഹങ്ങളാണ് 2011 സെൻസസ് പ്രകാരമുള്ളത് - കണ്ണൂർ, കോഴിക്കോട്, മലപ്പുറം.
തൃശൂർ, കൊച്ചി, കൊല്ലം, തിരുവനന്തപുരം എന്നിവയാണവ.
ഇവയിൽ നഗരസൂഹപരിധിയിൽ ഒരു മുനിസിപ്പൽ കോർപ്പറേഷൻ പോലുമില്ലാത്ത ഏക മെട്രോപൊളീറ്റൻ പ്രദേശം മലപ്പുറമാണ്.
മലപ്പുറം മുനിസിപ്പാലിറ്റിയെ മുനിസിപ്പൽ കോർപ്പറേഷൻ ആക്കിമാറ്റണം എന്ന ആവശ്യം ശക്തമാണ്.
മലപ്പുറം മുനിസിപ്പാലിറ്റി, ആനക്കയം, കൂട്ടിലങ്ങാടി, മഞ്ചേരി മുനിസിപ്പാലിറ്റി, പൂക്കോട്ടൂർ, കോഡൂർ, കോട്ടക്കൽ മുനിസിപ്പാലിറ്റി എന്നിവ ഉൾപ്പെടുന്നതാണ് നിർദിഷ്ട മലപ്പുറം മുനിസിപ്പൽ കോർപ്പറേഷൻ.
കേരളസംസ്ഥാനത്തിൻറെ മധ്യഭാഗത്തയാണ് മലപ്പുറം സ്ഥിതിചെയ്യുന്നത്.
പേര് സൂചിപ്പിക്കുന്നത് പോലെ അനവധി ചെറു കുന്നുകളും പുഴകളും ഒഴുകുന്ന സ്ഥലമാണു മലപ്പുറം.
കേരളത്തിലെ പ്രധാനപ്പെട്ട നദികളിൽ ഒന്നായ കടലുണ്ടിപ്പുഴ നഗരത്തിലൂടെ ഒഴുകുന്നു.
നഗരം വൃത്തിയായി സൂക്ഷിക്കുന്ന ചരിത്രമുള്ള ചുരുക്കം ചില മുനിസിപ്പാലിറ്റികളിൽപ്പെട്ടതാണ് മലപ്പുറം മുനിസിപ്പാലിറ്റി.
മലപ്പുറം ജില്ലയുടെ മധ്യത്തിൽ തന്നെയാണ് മലപ്പുറം നഗരവും സ്ഥിതിചെയ്യുന്നത്.
വലിയ വിസ്തൃതിയും ജനസംഖ്യയുമുള്ള ജില്ല വിഭജിക്കപ്പെടേണ്ടതില്ലാത്തതും ഈ സ്ഥാനം മൂലമാണ്.
മലയുടെ മുകളിൽ കാറ്റു വീശുന്നത് സുഖകരമായ കാലാവസ്ഥയുണ്ടാക്കുന്നു.
വെള്ളക്കെട്ട് ഉണ്ടാകില്ല..
സമ്പദ്ഘടന മലപ്പുറം നഗരത്തിലുള്ള ഒരു കച്ചവട സ്ഥാപനം
മലപ്പുറത്തിൻറെ സമ്പദ്ഘടനയിൽ വലിയ പങ്കുവഹിക്കുന്നത് പ്രധാനമായും ഗൾഫ്‌ രാജ്യങ്ങളിൽ ജോലിചെയ്യുന്നവരാണ്.
വർധിച്ച തോതിലുള്ള ഗൾഫ് കുടിയേറ്റം കേരളത്തിന്റെ തന്നെ സമ്പത്ത് ഘടനയെ സ്വാധീനിച്ച ഘടകം ആണ്.
മലപ്പുറത്തെ ബാങ്കുകളിൽ വലിയ എൻആർഐ നിക്ഷേപങ്ങളുണ്ട്.
അതുകൊണ്ടുതന്നെ ഏറ്റവും കൂടുതൽ പെർ കാപിറ്റ ഡിപ്പോസിറ്റ് ഉള്ള ഇന്ത്യയിലെ 10 നഗരങ്ങളിൽ ഒൻപതാം സ്ഥാനത്ത് മലപ്പുറമാണ് എന്നത് സ്വാഭാവികമാണ്.
വലിയ വാണിജ്യനഗരമാണ് മലപ്പുറം.
ഹോട്ടൽ, ബേക്കറി രംഗമാണ് മുൻപന്തിയിൽ നിൽക്കുന്നത്, അവയ്ക്കു പുറമെ ടെക്സ്റ്റൈൽസ്, മെഡിക്കൽസ് രംഗവും വളരെ ശക്തമാണ്.
എല്ലാ പ്രമുഖ വാഹനനിർമാതാക്കളും മലപ്പുറം നഗരത്തിൽ തങ്ങളുടെ ഷോറൂം ആരംഭിച്ചത് വഴി, കഴിഞ്ഞ രണ്ടു വർഷങ്ങളായി സംസ്ഥാനത്ത് ഏറ്റവും കൂടുതൽ വാഹനങ്ങൾ രജിസ്റ്റർ ചെയ്യപ്പെടുന്ന ആർടിഒ ആയി മലപ്പുറം മാറി.
എല്ലാ വർഷവും 250 കോടി രൂപ നേടുന്ന മലപ്പുറം ആർടിഒ കേരള വാഹന വകുപ്പിൻറെ സ്വർണ്ണ ഖനിയായിട്ടാണ് കരുതപ്പെടുന്നത്.
ടൂറിസം നഗരത്തിലേക്ക് അനവധി ആളുകളെ എത്തിക്കുന്നു.
വാരിയൻ കുന്നത്ത് കുഞ്ഞഹമ്മദ് ഹാജിയെ വധിച്ച സ്ഥലമായ കോട്ടക്കുന്ന് ഇന്നൊരു വിനോദ സഞ്ചാര കേന്ദ്രമാണ്.
കോട്ടക്കുന്നും ശാന്തിതീരം പാർക്ക് തുടങ്ങിയ ടൂറിസ്റ്റ് സ്ഥലങ്ങൾ എല്ലാ വർഷവും സംസ്ഥാനത്തിൻറെ വിവിധ ഭാഗങ്ങളിൽനിന്നും ലക്ഷക്കണക്കിനു  ആളുകളെ നഗരത്തിൽ എത്തിക്കുന്നു.
പ്രധാനമായും  ഇസ്ലാം മത വിശ്വാസികളാണിവിടെ ഉള്ളത്.
കാൽപന്തുകളിക്ക് ഏറെ  ആരാധകരുള്ള ഈ പ്രദേശത്ത് നിന്നും നിരവധി കളിക്കാർ ദേശീയ ടീമിലേക്ക് ഉയർന്നു വന്നിട്ടുണ്.
രാജ്യത്തെ ഏറ്റവും വലിയ ഹജ്ജ് പഠന ക്യാമ്പ് മലപ്പുറത്താണ്.
കായികം പയ്യനാട് ഫുട്ബോൾ സ്റ്റേഡിയം
കാൽപന്തുകളിക്ക് ഏറെ ആരാധകരുള്ള ഈ പ്രദേശത്ത് നിന്നും നിരവധി കളിക്കാർ ദേശീയ ടീമിലേക്ക് ഉയർന്നു വന്നിട്ടുണ്ട്.
സെവൻസ് ഫുട്ബോൾ ആണ് മലപുറത്തിന്റെ പ്രത്യേകത.
സർകാറുകൾ കളിക്കവിശ്യമായ ഭൗതിക സൗകര്യങ്ങൾ ഒരുക്കുന്നതിൽ വിവേചനം കാണിച്ച മലപ്പുറം സെവൻസ് ടൂർണമെന്റുകളിലൂടെ തങ്ങളുടെ കളിയെ മുന്നോട്ട് കൊണ്ട് പോയി.
നൂറുക്കണക്കിന് സെവൻസ് ടൂർണമന്റുകൾ മലപ്പുറത്തിന്റെ പല ഭാഗങ്ങളിലുമായി നടക്കാറുണ്ട്.
ഇന്ത്യൻ താരങ്ങളെയും മലപ്പുറം സംഭാവന ചെയ്തിട്ടുണ്ട് സ്റ്റേഡിയങ്ങൾ കോട്ടപ്പടി സ്റ്റേഡിയം പയ്യനാട്‌ സ്റ്റേഡിയം വിദ്യാഭ്യാസം ഗവ:കടുങ്ങപുരം ഹയർ സെക്കൻഡറി സ്കൂൾ, മലപ്പുറം
മലപ്പുറം ജില്ലയുടെ വിദ്യാഭ്യാസമേഖലയിൽ വളരെ വലിയ സ്വാധീനം ചെലുത്തിയത് മലപ്പുറത്തിന്‌റെ ഗവൺമൈന്റ് സ്‌കൂളുകളാണ്.
വിപുല സൗകര്യങ്ങളോട് കൂടി തന്നെയാണ് സർക്കാർ സ്കൂളുകൾ ഇന്ന് ജില്ലയിൽ പ്രവർത്തിക്കുന്നത് , മാത്രമല്ല ജില്ലയിലെ സ്വകാര്യ വിദ്യാഭ്യാസ സ്ഥാപനങ്ങളും മികവ് പുലർത്തുന്നു , വിദ്യാഭ്യാസ മേഖലയിൽ മലപ്പുറം ജില്ലാ ഇന്ന് കേരളത്തിന്റെ തന്നെ അഭിമാനമായി തിളങ്ങി നിൽക്കുന്നു .
ഉന്നത വിജയം ജില്ലയിലെ വിദ്യാർത്ഥികൾ നേടിയെടുക്കുന്നുണ്ട്
കോഴിക്കോട് സർവകലാശാല സ്ഥിതി ചെയ്യുന്നത്‌ മലപ്പുറം ജില്ലയിലാണ് ശ്രദ്ധേയരായ വ്യക്തികൾ വാരിയൻകുന്നത്ത് കുഞ്ഞഹമ്മദ് ഹാജി തുഞ്ചത്ത് എഴുത്തച്ഛൻ പൂന്താനം പാണക്കാട് മുഹമ്മദലി ശിഹാബ് തങ്ങൾ പാണക്കാട് പൂക്കോയ തങ്ങൾ പാണക്കാട് ഹൈദരലി ശിഹാബ് തങ്ങൾ വാചസ്പതി ടി.സി. പരമേശ്വരൻ മൂസ്സത് (1862-1938) നിരുപമാ റാവു (മലപ്പുറം മീമ്പാട്ട് തറവാട്) എ പി അനിൽ കുമാർ കെ മാധവൻ നായർ (താമരകുഴി) പി കെ കുഞ്ഞാലികുട്ടി പിവി അൻവർ കെടി ജലീൽ സയ്യിദ് ഇബ്രാഹീമുൽ ഖലീലുൽ ബുഖാരി മലപ്പുറത്തെ പ്രധാന ആകർഷണ സ്ഥലങ്ങൾ Malappuram Collectrate കോട്ടക്കുന്ന് മഴവീട് ആഡ്യൻപാറ വെള്ളച്ചാട്ടം നിലമ്പൂർ തേക്ക് മ്യൂസിയം നിലമ്പൂർ തേക്ക് മ്യൂസിയം തൂക്കുപാലം കനോലി പ്ലോട്ട് നിലമ്പൂർ വിവാദങ്ങൾ
ജില്ലയെ കുറിച്ച് ദേശീയ-സംസ്ഥാന തലങ്ങളിൽ നിരവധി വിവാദങ്ങളും പരാമർശങ്ങളുമുണ്ടായിണ്ട്.
അവ ഓരോന്നും താഴെ കൊടുക്കുന്നു.
Malappuram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കമ്മ്യൂണിസ്റ്റ് ചിഹ്നങ്ങളുടെ നിരോധനം ഇംഗ്ലീഷ് വിലാസം https://ml.wikipedia.org/wiki/Bans_on_Communist_symbols പലപ്പോഴും കമ്മ്യൂണിസവുമായി ബന്ധപ്പെട്ട ചിഹ്നങ്ങൾ , അരിവാൾ , ചുറ്റിക , നക്ഷത്രം എന്നിവയാണ്.
വിച്ഛേദിക്കൽ നയങ്ങളുടെ ഭാഗമായി കമ്യൂണിസ്റ്റ് ചിഹ്നങ്ങളുടെ നിരോധനം നിരവധി രാജ്യങ്ങളിൽ അവതരിപ്പിക്കുകയും നിർദ്ദേശിക്കുകയും ചെയ്തിരുന്നു.
ആ രാജ്യങ്ങളുടെ പട്ടിക താഴെ കൊടുക്കുന്നു.
ചില രാജ്യങ്ങൾ പിന്നീടു മാറ്റം വരുത്തിയെങ്കിലും മറ്റു പലസ്ഥലങ്ങളിൽ കമ്മ്യൂണിസ്റ്റ് ചിഹ്നങ്ങളുടെ പ്രദർശനം പോലും കഠിനമായ കുറ്റം തന്നെയാണിപ്പോൾ.
2005 ജനുവരിയിൽ ഹംഗറിയിൽ നിന്നുള്ള യൂറോപ്യൻ പാർലമെന്റ് അംഗം ജോസെഫ് സാജറുടെ പിന്തുണയോടെ വൈറ്റാറ്റാസ് ലാൻഡ്‌സ്‌ബെർഗിസ് നാസി ചിഹ്നങ്ങൾക്ക് പുറമേ യൂറോപ്യൻ യൂണിയനിൽ കമ്മ്യൂണിസ്റ്റ് ചിഹ്നങ്ങൾ നിരോധിക്കണമെന്ന് ആവശ്യപ്പെട്ടു.
കമ്മ്യൂണിസ്റ്റ് പാർട്ടി ചിഹ്നങ്ങളും ഉൾക്കൊള്ളുന്നതിനായി നാസി ചിഹ്നങ്ങൾക്ക് യൂറോപ്പ് വ്യാപകമായി നിരോധിക്കാനുള്ള ആവശ്യം 2005 ഫെബ്രുവരിയിൽ യൂറോപ്യൻ കമ്മീഷൻ നിരസിച്ചു.
എന്നിരുന്നാലും ഈ നിർദ്ദേശം വ്യക്തിഗത സംസ്ഥാനങ്ങൾക്ക് ഇക്കാര്യത്തിൽ സ്വന്തം നിയമങ്ങളുണ്ടെന്നത് നിരാകരിക്കുന്നില്ല.
2013 ഡിസംബറിൽ ലാൻഡ്‌സ്‌ബെർഗിസ് ഉൾപ്പെടെയുള്ള ഒരു കൂട്ടം എം‌ഇ‌പിമാർ യൂറോപ്യൻ പാർലമെന്റ് പ്രസിഡന്റിന് അയച്ച കത്തിൽ അഭിസംബോധന ചെയ്തു, അതിൽ ഏകാധിപത്യ ഭരണകൂടങ്ങളുടെ ചിഹ്നങ്ങൾ നിരോധിക്കണമെന്ന് അഭ്യർത്ഥിച്ചു.
ചിഹ്നങ്ങൾ നിരോധിച്ച രാജ്യങ്ങളുടെ പേരുകൾ കമ്മ്യൂണിസ്റ്റ് വിരുദ്ധ പ്രചാരണ ലഘുലേഖകൾ സാഹിത്യം എന്നിവ ഇന്തോനേഷ്യൻ കമ്മ്യൂണിസ്റ്റ് പാർട്ടിയെ സെപ്റ്റംബർ 30 അട്ടിമറി ശ്രമത്തിന്റെ അണിയറ പ്രവർത്ത‌കരായി കുറ്റപ്പെടുത്തി.
ഇന്തോനേഷ്യ
സെപ്റ്റംബർ 30 ലെ അട്ടിമറി ശ്രമത്തിനും തുടർന്നുള്ള കമ്മ്യൂണിസ്റ്റ് വിരുദ്ധ കൊലപാതകങ്ങൾക്കും ശേഷം മാർക്‌സിസത്തിനൊപ്പം കമ്മ്യൂണിസവും മാർക്‌സിസം-ലെനിനിസവും ഇന്തോനേഷ്യയിൽ ഔദ്യോഗികമായി നിരോധിക്കപ്പെട്ടു.
അവ ഇപ്പോഴും പ്രാബല്യത്തിൽ ഉണ്ട്.
കമ്യൂണിസത്തിന്റെ ചിഹ്നങ്ങളെ നിരോധിക്കുന്നതായി നിയമം വ്യക്തമായി പ്രഖ്യാപിക്കുന്നില്ല, എന്നാൽ ഇന്തോനേഷ്യൻ പോലീസ് ഇത് കാണിക്കുന്ന ആളുകളെ അറസ്റ്റ് ചെയ്യാൻ നിയമം ഉപയോഗിക്കുന്നു.
കമ്യൂണിസത്തിന്റെ ചിഹ്നങ്ങളെക്കുറിച്ച് അറിവില്ലാത്ത ആളുകളായിരുന്നു പലപ്പോഴും അതിലെ ചില നിയമലംഘകർ, അത്തരം സന്ദർഭങ്ങളിൽ അധികാരികൾ ചെറിയ ശിക്ഷയോ നാമമാത്ര പിഴയോ മാത്രം നൽകി അവരെ മോചിപ്പിക്കാറുണ്ടായിരുന്നു.
അമേരിക്കൻ ഐക്യനാടുകളിൽ 1919–20 ലെ റെഡ് സ്‌കെയർ സമയത്ത്, പല സംസ്ഥാനങ്ങളും മിനസോട്ട , സൗത്ത് ഡക്കോട്ട , ഒക്ലഹോമ , , കാലിഫോർണിയ എന്നിവയുൾപ്പെടെ ചുവന്ന പതാകകൾ പ്രദർശിപ്പിക്കുന്നതിനെ നിരോധിക്കുന്ന നിയമങ്ങൾ പാസാക്കി.
സ്ട്രോംബർഗ് വി. കാലിഫോർണിയയിൽ, അത്തരം നിയമങ്ങൾ ഭരണഘടനാ വിരുദ്ധമാണെന്ന് അമേരിക്കൻ ഐക്യനാടുകളിലെ സുപ്രീം കോടതി വിലയിരുത്തി.
സോഷ്യലിസ്റ്റ് അല്ലെങ്കിൽ കമ്മ്യൂണിസ്റ്റ് റാലികളിൽ, പ്രത്യേകിച്ച് അന്താരാഷ്ട്ര തൊഴിലാളി ദിനത്തിൽ ചുവന്ന പതാക ഉപയോഗിക്കുന്ന വ്യക്തി.
മാർക്സിസ്റ്റ്-ലെനിനിസ്റ്റ്, കമ്മ്യൂണിസ്റ്റ് പ്രത്യയശാസ്ത്രങ്ങൾക്കൊപ്പം കമ്യൂണിസ്റ്റ് ചിഹ്നങ്ങളും 1949 മുതൽ ഇറാനിലും 1980 കളുടെ തുടക്കത്തിലും ഇറാനിയൻ വിപ്ലവത്തെ തുടർന്ന് നിരോധിച്ചിരിക്കുന്നു.
ഇറാനിലെ ടുഡെ പാർട്ടി, ഇറാനിലെ പീപ്പിൾസ് മൊജാഹിദ്ദീൻ എന്നിവ ഇതിൽ ഉൾപ്പെടുന്നു.
മോൾഡോവ
2009 ൽ മോൾഡോവയിൽ പാർലമെന്റേറിയൻ ഒലെഗ് സെറെബ്രിയൻ ഇത്തരമൊരു നിരോധനം നിർദ്ദേശിച്ചു, നിയമം 2012 ൽ പ്രാബല്യത്തിൽ വന്നു.
മോൾഡോവയിലെ ഭരണഘടനാ കോടതി ഇത് ഭരണഘടനാ വിരുദ്ധമാണെന്ന് കണ്ടെത്തി.
ഉക്രൈൻ
കമ്മ്യൂണിസ്റ്റ്, നാസി ചിഹ്നങ്ങൾ നിരോധിക്കുന്ന ഒരു നിയമം 2015 ൽ വെർകോവ്ന റഡ പാസാക്കി.
നേരത്തെ, 2012 ൽ, പടിഞ്ഞാറൻ ഉക്രെയ്നിലെ ലിവ് നഗരം കമ്മ്യൂണിസ്റ്റ് ചിഹ്നങ്ങൾ പരസ്യമായി പ്രദർശിപ്പിക്കുന്നത് നിരോധിച്ചിരുന്നു.
2015 ഡിസംബറിൽ എല്ലാ കമ്മ്യൂണിസ്റ്റ് പാർട്ടികളെയും ഉക്രെയ്നിൽ ഔദ്യോഗികമായി നിരോധിച്ചു.
സോവിയറ്റ് യൂണിയന്റെ (സോവിയറ്റ് സോഷ്യലിസ്റ്റ് റിപ്പബ്ലിക്കുകളുടെ യൂണിയൻ) അല്ലെങ്കിൽ മറ്റേതെങ്കിലും മുൻ എസ്എസ്ആറിന്റെ ദേശീയഗാനങ്ങൾ ആലപിക്കുകയോ കളിക്കുകയോ ചെയ്യുന്നത് ഇവിടെ 5 വർഷം വരെ തടവുശിക്ഷ ലഭിക്കാവുന്ന കുറ്റമാണ്.
സോവിയറ്റ് , നാസി ചിഹ്നങ്ങൾ പൊതുസ്ഥലങ്ങളിൽ പ്രദർശിപ്പിക്കുന്നത് നിരോധിക്കുന്നതിനുള്ള കരട് നിയമത്തിൽ 2006 നവംബർ 30 ന് എസ്റ്റോണിയൻ സർക്കാർ ഒപ്പുവച്ചു.
2007 ജനുവരി 24 ന് പാർലമെന്റ് ആദ്യ വായനയിൽ ഇത് പാസാക്കി.
യു‌എസ്‌എസ്ആർ, സോവിയറ്റ് യൂണിയന്റെ കമ്മ്യൂണിസ്റ്റ് പാർട്ടി, ജർമ്മനിയുടെ നാസി പാർട്ടി, അതിന്റെ ആർഎസ്എസ് സംഘടന എന്നിവയുടെ പതാകകൾ, അങ്കി, മറ്റ് ആട്രിബ്യൂട്ടുകൾ, മുദ്രാവാക്യങ്ങൾ എന്നിവ നിരോധിക്കാനുള്ള ബിൽ വ്യക്തമാക്കുന്നു.
ലിത്വാനിയ
സോവിയറ്റ്, നാസി ചിഹ്നങ്ങൾ ലിത്വാനിയ 2008 ൽ തന്നെ (ഭരണപരമായ കുറ്റകൃത്യങ്ങളുടെ കോഡ് 18818) നിരോധിച്ചു.
മീറ്റിംഗ് നിയമത്തിലെ ആർട്ടിക്കിൾ 5 നാസിസ്റ്റ്, സോവിയറ്റ് ഇമേജറി ഉൾപ്പെടുന്ന മീറ്റിംഗുകളെ നിരോധിക്കുന്നു.
2015 വരെ നിയമങ്ങൾ പ്രാബല്യത്തിൽ വന്നു.
ലാത്വിയ
എല്ലാ പൊതുപരിപാടികളിലും സോവിയറ്റ്, നാസി ചിഹ്നങ്ങൾ പ്രദർശിപ്പിക്കുന്നതിനെ നിരോധിക്കുന്നതിന് 2013 ജൂണിൽ ലാത്വിയൻ പാർലമെന്റ് അംഗീകാരം നൽകി.
പതാകകൾ, ദേശീയഗാനങ്ങൾ, യൂണിഫോമുകൾ, നാസി ഹാക്കെൻക്രൂസ്, സോവിയറ്റ് ചുറ്റിക, അരിവാൾ എന്നിവ നിരോധനത്തിൽ ഉൾപ്പെടുന്നു.
ജോർജിയ
ജോർജിയയിൽ 2010 ൽ ഒരു നിരോധനം നിലവിൽ വന്നു, എന്നാൽ ഇത് ബാധകമായ ഉപരോധങ്ങൾ നിർവചിക്കുന്നതിൽ പരാജയപ്പെട്ടു.
2014 ൽ, നിരോധനം ഭേദഗതി ചെയ്യാനുള്ള ഒരു നിർദ്ദേശം ഉണ്ടായിരുന്നു, എന്നിരുന്നാലും 2015 വരെ നിയമം നിഷ്‌ക്രിയമായി തുടർന്നു.
ചെക്ക് റിപ്പബ്ലിക്
1991-ൽ ചെക്കോസ്ലോവാക്യയിൽ ക്രിമിനൽ കോഡ് w § 260 ഭേദഗതി ചെയ്തു, ഇത് നാസിസത്തെയും കമ്മ്യൂണിസത്തെയും ഉദ്ധരിച്ച് മനുഷ്യാവകാശങ്ങളെയും സ്വാതന്ത്ര്യങ്ങളെയും നിയന്ത്രിക്കുന്ന പ്രസ്ഥാനങ്ങളുടെ പ്രചരണം നിരോധിച്ചു.
വ്യക്തമായ നിയമ നിർവചനത്തിന്റെ അഭാവം ചൂണ്ടിക്കാട്ടി പിന്നീട് ഇവയുടെ പ്രത്യേക പരാമർശങ്ങൾ നീക്കംചെയ്തു.
പിന്നീട് നിയമം തന്നെ ഭരണഘടനാപരമായി അംഗീകരിക്കപ്പെട്ടു.
എന്നിരുന്നാലും, 2005 ൽ, ചെക്ക് റിപ്പബ്ലിക്കിൽ കമ്മ്യൂണിസത്തിന്റെ ഉന്നമനം നിരോധിക്കണമെന്ന് ഒരു നിവേദനം ഉണ്ടായിരുന്നു, 2007 ൽ കമ്മ്യൂണിസ്റ്റ് ചിഹ്നങ്ങൾ നിരോധിക്കുന്നതിനായി നിയമത്തിൽ ഭേദഗതി വരുത്തി.
എന്നാൽ ഈ രണ്ട് ശ്രമങ്ങളും പരാജയപ്പെട്ടു.
ഭൂപടത്തിൽ രാജ്യങ്ങളുടെ സ്ഥാനം കമ്മ്യൂണിസ്റ്റ് ചിഹ്നങ്ങൾ നിരോധിച്ചിരിക്കുന്ന രാജ്യങ്ങൾ കമ്മ്യൂണിസ്റ്റ് ചിഹ്നങ്ങൾ മുമ്പ് നിരോധിച്ചിരുന്ന രാജ്യങ്ങൾ പൊതുവെ കമ്മ്യൂണിസ്റ്റ് ചിഹ്നങ്ങളുടെ നിരോധനം കണ്ട് ഇവ നിരോധിച്ചിരിക്കുന്ന രാജ്യങ്ങൾ ജർമ്മനി
കിഴക്കൻ ജർമ്മനിയിലെ പതാക പശ്ചിമ ജർമ്മനിയിലും പശ്ചിമ ബെർലിനിലും ഭരണഘടനാവിരുദ്ധവും ക്രിമിനൽ ചിഹ്നവുമായി നിഷിദ്ധമാക്കിയിരുന്നു, അവിടെ 1960 കളുടെ അവസാനം നിരോധനം എടുത്തുകളയുന്നതു വരെ സ്പാൾട്ടർഫ്ലാഗ് (വിഘടനവാദ പതാക) എന്ന് വിളിക്കപ്പെട്ടിരുന്നു.
2009 ൽ, പോളണ്ടിൽ  2 മുതൽ 4 വരെ വിഭാഗങ്ങൾ ആർട്ടിക്കിൾ 256 ൽ ചേർത്തു, അത് കല, വിദ്യാഭ്യാസ, വിവരശേഖരണം അല്ലെങ്കിൽ അക്കാദമിക് പ്രവർത്തനത്തിന്റെ ഭാഗമായി ഉപയോഗിക്കാത്തിടത്തോളം ഫാസിസ്റ്റ്, കമ്മ്യൂണിസ്റ്റ് അല്ലെങ്കിൽ മറ്റ് ഏകാധിപത്യ ചിഹ്നങ്ങൾ നിരോധിച്ചിരുന്നു.
അഭിപ്രായ സ്വാതന്ത്ര്യത്തിന്റെ ലംഘനം മൂലം 2011 ജൂലൈ 19 ന് പോളണ്ടിലെ ഭരണഘടനാ ട്രൈബ്യൂണൽ ഈ നിരോധനം ഭരണഘടനാ വിരുദ്ധമാണെന്ന് കണ്ടെത്തി.
2017 ജൂണിൽ, പോളണ്ട് സോവിയറ്റ് പ്രചാരണ സ്മാരകങ്ങൾ ഉൾപ്പെടുത്തുന്നതിനായി ഡീകമ്മ്യൂണൈസേഷൻ നിയമം പരിഷ്കരിച്ചു, ഇത് റഷ്യൻ സർക്കാരിൽ നിന്ന് പ്രതികൂല പ്രതികരണങ്ങൾ സൃഷ്ടിച്ചു.
ഫാസിസ്റ്റ്, കമ്മ്യൂണിസ്റ്റ് സ്വേച്ഛാധിപത്യത്തിന്റെ ചിഹ്നങ്ങൾ ഉപയോഗിക്കുന്നത് നിരോധിക്കുന്ന ഒരു നിയമം ഹംഗറിയിൽ  ഉണ്ടായിരുന്നു (ക്രിമിനൽ കോഡിന്റെ (2000) ആർട്ടിക്കിൾ 269 / ബി).
ഭരണഘടനാ കോടതി ആ നിയമം ചോദ്യം ചെയ്തപ്പോഴും നിയമത്തെ ശരിവച്ചുകൊണ്ട്, അഭിപ്രായ സ്വാതന്ത്ര്യത്തിന് ഏർപ്പെടുത്തിയ നിയന്ത്രണം ന്യായീകരിക്കപ്പെട്ടുവെന്ന് അവകാശപ്പെട്ടു..
2008 ജൂലൈയിൽ യൂറോപ്യൻ മനുഷ്യാവകാശ കോടതി ആറ്റില വാജ്നായിയുടെ വെല്ലുവിളി പരിഗണിക്കുകയും ചുവന്ന നക്ഷത്രം ഉപയോഗിച്ചതിന് തെറ്റായ പെരുമാറ്റം ആരോപിക്കുകയും ഹംഗേറിയൻ നിയമം അഭിപ്രായ സ്വാതന്ത്ര്യത്തിന്റെ ലംഘനമാണെന്ന് പ്രഖ്യാപിക്കുകയും ചെയ്തു.
നാസി, കമ്മ്യൂണിസ്റ്റ് ഭരണകൂടങ്ങളുടെ കടുത്ത ലംഘനങ്ങൾ കോടതി അംഗീകരിച്ചു; എന്നിരുന്നാലും, ആധുനിക ഹംഗറി സ്വേച്ഛാധിപത്യത്തിന് തുച്ഛമായ അവസരങ്ങളുള്ള സുസ്ഥിരമായ ഒരു ജനാധിപത്യ രാജ്യമാണെന്ന് അഭിപ്രായപ്പെട്ടു, അതിനാൽ അഭിപ്രായ സ്വാതന്ത്ര്യത്തിന്മേലുള്ള നിയന്ത്രണങ്ങൾക്ക് രാജ്യത്ത് വ്യക്തവും സമ്മർദ്ദവും നിർദ്ദിഷ്ടവുമായ സാമൂഹിക ആവശ്യം എന്ന രൂപത്തിൽ ഒരു ന്യായീകരണവുമില്ല എന്നാവശ്യപ്പെടുകയായിരുന്നു.
കൃത്യമായ നിർവചനത്തിന്റെ അഭാവവും യൂറോപ്യൻ മനുഷ്യാവകാശ കോടതിയും ചൂണ്ടിക്കാട്ടി ഭരണഘടനാ കോടതി 2013 ൽ നിയമം റദ്ദാക്കി.
2017 മാർച്ചിൽ, പ്രധാനമന്ത്രി വിക്ടർ ഓർബൻ ഒരു കരട് നിയമം അവതരിപ്പിച്ചു, ഇത് നാസി സ്വസ്തിക അല്ലെങ്കിൽ കമ്മ്യൂണിസ്റ്റ് അഞ്ച്-പോയിന്റ് ചുവന്ന നക്ഷത്രം പോലുള്ള ചിഹ്നങ്ങൾ ഉൾക്കൊള്ളുന്ന ചരക്കുകൾ നിരോധിച്ചു.
ഇത്തരം ചിഹ്നങ്ങൾ ഉപയോഗിക്കുന്ന ഡച്ച് ബ്രൂയിംഗ് കമ്പനിയായ ഹൈനെക്കണെ ഉൾപ്പെടെ നിരോധിക്കുകയായിരുന്നു ചെയ്തത്.
റൊമാനിയ
റൊമാനിയൻ നിയമം 51/1991, ആർട്ട് 3-ഇൽ ഇനിപ്പറയുന്നവയെ ദേശീയ സുരക്ഷയ്ക്ക് ഭീഷണിയായി കണക്കാക്കുന്നു.
ഇപ്രകാരമായിരുന്നു നിയമം അനുശാസിക്കുന്നത്: ഒരു കമ്മ്യൂണിസ്റ്റ്, ഫാസിസ്റ്റ്, സൈനികൻ അല്ലെങ്കിൽ മറ്റേതെങ്കിലും വംശീയ, ആന്റിസെമിറ്റിക്, റിവിഷനിസ്റ്റ്, എന്നിവരുടെ ഏകാധിപത്യപരമോ തീവ്രവാദപരമോ ആയ പ്രവർത്തനങ്ങൾക്ക് തുടക്കം കുറിക്കുക, സംഘടിപ്പിക്കുക, പ്രതിജ്ഞ ചെയ്യുക അല്ലെങ്കിൽ പിന്തുണയ്ക്കുക.
റൊമാനിയയുടെ ഐക്യവും പ്രദേശിക സമഗ്രതയും ഏതുവിധേനയും അപകടത്തിലാക്കാനും നിയമവാഴ്ചയെ അപകടപ്പെടുത്തുന്ന പ്രവർത്തനങ്ങളെ പ്രേരിപ്പിക്കാനും കഴിയുന്ന വിഘടനവാദ സ്വഭാവം നിയമപരമായി നിഷേധിക്കുന്നു എന്നിരുന്നാലും, ചിഹ്നങ്ങളെ നിരോധിക്കാമെന്ന് നിയമത്തിൽ പരാമർശിച്ചിട്ടില്ല.
ബൾഗേറിയയിൽ, കമ്മ്യൂണിസ്റ്റ് ചിഹ്നങ്ങളുടെ പരസ്യ പ്രദർശനം നിയമവിരുദ്ധമാക്കാൻ നിയമനിർമ്മാതാക്കൾ 2016 നവംബർ 24 ന് വോട്ട് ചെയ്തു.
"കമ്മ്യൂണിസ്റ്റ് ഭരണകൂടത്തിന്റെ ക്രിമിനൽ സ്വഭാവം" എന്നറിയപ്പെടുന്ന നിയമം, മുൻ കമ്മ്യൂണിസ്റ്റ് പാർട്ടിയെയും അതിന്റെ നേതാക്കളെയും മഹത്ത്വവൽക്കരിക്കുന്ന കമ്മ്യൂണിസ്റ്റ് ഭരണകാലത്ത് സൃഷ്ടിച്ച അടയാളങ്ങളും വസ്തുക്കളും പൊതുസ്ഥലങ്ങളിൽ നിന്ന് നീക്കം ചെയ്യണമെന്ന് ആവശ്യപ്പെടുന്നു.
പൊതുസ്ഥലങ്ങളിൽ ഇത്തരം അടയാളങ്ങൾ ഇടുന്നതിന് നിരോധനം ഏർപ്പെടുത്തി.
2012 ൽ മംഗോളിയ തലസ്ഥാനമായ ഉലാൻബത്തറിലെ വ്‌ളാഡിമിർ ലെനിന്റെ അവസാനത്തെ പ്രതിമയും നീക്കം ചെയ്തു.
രാജ്യത്ത് നിരോധനം സംബന്ധിച്ച ഒരു നിയമവും ആസൂത്രണം ചെയ്തില്ല.
ക്രൊയേഷ്യയിൽ ഫാസിസ്റ്റ്, കമ്മ്യൂണിസ്റ്റ് ചിഹ്നങ്ങളുടെ ഉപയോഗം കുറച്ച്നാൾ അവലോകനത്തിലായിരുന്നു, ക്രൊയേഷ്യൻ സ്വാതന്ത്ര്യയുദ്ധത്തിൽ യുഗോസ്ലാവ് പീപ്പിൾസ് ആർമി ഉപയോഗിച്ച ചിഹ്നമായ ചുവന്ന നക്ഷത്രത്തെ നിരോധിക്കുന്നതിനെക്കുറിച്ചായിരുന്നു ചർച്ചകൾ നടന്നിരുന്നത്.
അൽബേനിയ
അൽബേനിയ ഇൻസ്റ്റിറ്റ്യൂട്ട് ഫോർ കമ്മ്യൂണിസ്റ്റ് ക്രൈംസ് (ഐസിസി) കമ്മ്യൂണിസ്റ്റ് കാലഘട്ടത്തിലെ സിനിമകൾ നിരോധിക്കാൻ നിർദ്ദേശിച്ചു, ഇത് പൊതുജനങ്ങളിൽ നിന്ന് പ്രതികൂല പ്രതികരണങ്ങൾക്ക് കാരണമായി.
ചില അപവാദങ്ങൾ നിലവിലുണ്ടെങ്കിലും ഉത്തരകൊറിയയുടെ പതാക ഒരു ഭരണഘടനാവിരുദ്ധ ചിഹ്നമായി ദക്ഷിണ കൊറിയയിൽ നിരോധിച്ചിരിക്കുന്നു.
കരണ്ടി ഇംഗ്ലീഷ് വിലാസം https://ml.wikipedia.org/wiki/Spoon This article does not cite any sources .
Find sources: "കരണ്ടി" – news · newspapers · books · scholar · JSTOR ( 2009 മേയ് ) ( Learn how and when to remove this message ) പലതരം കരണ്ടികൾ
ദ്രാവകരൂപത്തിലോ ഖരരൂപത്തിലോ ഉള്ള വസ്തുക്കൾ കോരിയെടുക്കാനും അളക്കാനും ഉപയോഗിക്കുന്ന ഒരു വീട്ടുപകരണമാണ് കരണ്ടി .
( ഇംഗ്ലീഷ് : Spoon (സ്പൂൺ)).
വടക്കൻ കേരളത്തിൽ വലിയ സ്പൂണിന് 'കൈല്' എന്നാണ് പറയാറ്.
ഒരറ്റത്ത് കുഴിയുള്ളതും കൈകൊണ്ട് പിടിക്കാവുന്ന തരം പിടിയുള്ളതുമാണിത്.
പുരാതനകാലം മുതൽക്കേ കരണ്ടികൾ ഉപയോഗത്തിലിരുന്നു.
ഋഗ്വേദകാലത്തെ യാഗങ്ങളിൽ കരണ്ടികൾ ഉപയോഗിച്ചിരുന്നു.
പുരാതന ഗ്രീസിൽ നിന്നും കരണ്ടികളുടെ അവശിഷ്ടങ്ങൾ ലഭിച്ചിട്ടുണ്ട്.
വിവിധതരവും വലിപ്പത്തിലുമുള്ള കരണ്ടികൾ ഉണ്ട്.
ആദ്യകാലത്ത് മരം കൊണ്ടായിരുന്നു ഇവ ഉണ്ടാക്കിയിരുന്നത്.
കേരളത്തിൽ ചിരട്ടകൾ ഉപയോഗിച്ചും കരണ്ടികൾ ഉണ്ടാക്കാറുണ്ട്.
പാചകക്കുറിപ്പുകളിൽ വിവിധ ചേരുവകകൾ അളക്കുന്നതിന് കരണ്ടി അളവുകൾ പൊതുവായി ഉപയോഗിച്ചുവരുന്നു.
കരണ്ടികളുടെ വലിപ്പത്തിനനുസരിച്ചുള്ള പേരുകളിലാണ് ഓരോ കരണ്ടിയും അറിയപ്പെടുക.
ഇതും കാണുക അന്നം തട്ടി ചിത്രശാല സ്റ്റൈയിൻലെസ് സ്റ്റീൽ കൊണ്ടു നിർമ്മിച്ച ഒരു സ്പൂൺ ഒരു സ്പൂൺ തവി-വലിയ കരണ്ടി അന്നം തട്ടി കരണ്ടി ഉപയോഗിച്ച് ഒടിച്ചുകുത്തിനാരങ്ങ പിഴിയുന്നു അവലംബം ↑
കല്ലടയിലെ അന്ത്രയോസ്
സിറിയയിൽ നിന്ന് മലബാറിലെത്തി മാർത്തോമാ നസ്രാണികളുടെ ഇടയിൽ പ്രവർത്തിച്ച ഒരു സുറിയാനി പുരോഹിതനായിരുന്നു കല്ലടയിലെ മാർ അന്ത്രയോസ് ബാവ .
കല്ലട മൂപ്പൻ, കല്ലട വല്യപ്പൂപ്പൻ, അന്ത്രയോസ് ബാവാ എന്നെല്ലാം ഇദ്ദേഹം അറിയപ്പെടുന്നു.
പ്രാദേശികമായി വിവിധ മലങ്കര സഭാ വിശ്വാസികൾക്കിടയിൽ ഇദ്ദേഹത്തെ വിശുദ്ധനായി വണങ്ങിവരുന്നു.
മലബാറിലെ നസ്രാണികളുടെ ഇടയിലേക്ക് സുറിയാനി ഓർത്തഡോക്സ് സഭയിൽ നിന്ന് വന്ന രണ്ടാമത്തെ ദൗത്യസംഘത്തിന്റെ നേതാവായാണ് പരമ്പരാഗതമായി അന്ത്രയോസ് ഗണിക്കപ്പെട്ടിരുന്നത്.
എന്നിരുന്നാലും ഇദ്ദേഹത്തെക്കുറിച്ചുള്ള വിവരങ്ങൾ എക്കാലവും നിഗൂഢത നിറഞ്ഞതായിരുന്നു.
യഥാർത്ഥത്തിൽ ആലെപ്പോയിലെ സുറിയാനി കത്തോലിക്കാ സഭയിൽ നിന്ന് മലബാറിലേക്ക് വന്ന വ്യക്തിയായിരുന്നു ഇദ്ദേഹം.
മാർ അന്ത്രയോസ് മലബാറിൽ എത്തിച്ചേർന്നത് ഏത് വർഷമാണ് എന്നതിൽ ഏകാഭിപ്രായം ഇല്ല.
പതിനെട്ടാം നൂറ്റാണ്ടിൽ മലബാറിൽ പ്രവർത്തിച്ചിരുന്ന കർമ്മലീത്താ മിഷനറി പൗളീനോസ് പാതിരി നൽകുന്ന വിവരണം അനുസരിച്ച് 1676ൽ ആണ് മാർ അന്ത്രയോസ് മലബാർ തീരത്ത് എത്തിച്ചേർന്നത്.
മലബാറിൽ പ്രവർത്തിച്ചിരുന്ന ബർത്തലോമേവൂസ് ഹന്ന എന്ന ആലെപ്പോക്കാരനായ സുറിയാനി കത്തോലിക്കാ വൈദികനിൽ നിന്ന് ലഭിച്ച വിവരണം അധികരിച്ചാണ് അദ്ദേഹം ഈ വർഷം രേഖപ്പെടുത്തിയത്.
1677ലാണ് അന്ത്രയോസ് വന്നത് എന്ന് മറ്റൊരു മിഷനറിയായ ഇൽഡെഫൊറസ് പാതിരി തെറ്റായി രേഖപ്പെടുത്തിയിട്ടുണ്ട് എന്നും പൗളീനോസ് വിവരിക്കുന്നു.
അതേസമയം 1678ലാണ് അന്ത്രയോസ് വന്നത് എന്ന് വിവിധ പുത്തങ്കൂർ ചരിത്രരേഖകളിൽ പരാമർശിക്കപ്പെട്ടിട്ടുണ്ട്.
അന്ത്രയോസ് പത്രോസ് എന്നാണ് അദ്ദേഹത്തിന്റെ മുഴുവൻ പേര് എന്നും ഇവയിൽ ചിലത് രേഖപ്പെടുത്തുന്നു.
അദ്ദേഹത്തിൻറെ കൂടെ വന്നത് ആരെല്ലാമാണ് എന്നതുമായി ബന്ധപ്പെട്ടു അഭിപ്രായവ്യത്യാസങ്ങൾ ഉണ്ട്.
ചില വിവരണങ്ങൾ അനുസരിച്ച് അദ്ദേഹത്തിൻറെ ഒരു സഹോദരൻ അദ്ദേഹത്തെ മലബാറിലേക്ക് അനുഗമിച്ചിരുന്നു.
മറ്റു ചില വിവരണങ്ങളിൽ രണ്ട് സഹോദരന്മാരെക്കുറിച്ച് പരാമർശിക്കുന്നു.
ഇവയിൽ ചിലതിൽ ഈ സഹോദരന്മാരിൽ ഒരാൾ ഒരു റമ്പാനും മറ്റേയാൾ സാധാരണക്കാരനും ആണ്.
അതേസമയം മറ്റുള്ളവയിൽ ഇവർ രണ്ടുപേരും സാധാരണക്കാരായ ആളുകളാണ്.
അന്ത്രയോസ് ആദ്യം എവിടെയാണ് പ്രവർത്തിച്ചത് എന്ന വിഷയത്തിലും ഭിന്നാഭിപ്രായങ്ങൾ നിലവിലുണ്ട്.
പൗളീനോസിന്റെ വിവരണം അനുസരിച്ച് ആദ്യം കല്ലൂർക്കാടും അവസാനം കല്ലടയും ആയിരുന്നു അന്ത്രയോസിന്റെ പ്രവർത്തനകേന്ദ്രം.
അതേസമയം പുത്തങ്കൂർ വിവരണങ്ങൾ അനുസരിച്ച് ആദ്യം മുളന്തുരുത്തിയും പിന്നീട് വെട്ടിയ്ക്കൽ, മണർകാട് , കുണ്ടറ എന്നിവിടങ്ങളും അവസാനം കല്ലടയും ആയിരുന്നു അന്ത്രയോസിന്റെ പ്രവർത്തനം നടന്നത്.
ഇവയിൽ കല്ലൂർകാട്ടെ അദ്ദേഹത്തിൻറെ പ്രവർത്തനത്തെ പറ്റിയോ അവിടെ കർമ്മലീത്താ മിഷനറിമാരുമായുള്ള അദ്ദേഹത്തിൻറെ കലഹത്തെ പറ്റിയോ വിവരണം ഇല്ല.
ഇതിൽനിന്ന് കല്ലൂർക്കാട് ആയിരുന്നു അദ്ദേഹത്തിൻറെ ആദ്യ പ്രവർത്തന കേന്ദ്രം എന്നും അവിടത്തെ സംഭവവികാസങ്ങൾക്ക് ശേഷമാണ് അദ്ദേഹം മുളന്തുരുത്തിയിലേക്ക് പോയത് എന്നും അനുമാനിക്കാം.
മാർ അന്ത്രയോസ് ഒരു പാത്രിയർക്കീസ് ആണ് താൻ എന്ന് അവകാശപ്പെട്ടിരുന്നതായി പറയപ്പെടുന്നു.
എന്നാൽ അദ്ദേഹം യഥാർത്ഥത്തിൽ ഒരു ബിഷപ്പ് പോലും ആയിരുന്നില്ല എന്ന് മറ്റൊരു വിഭാഗം ആളുകൾ ഈ വാദത്തെ എതിർത്തുകൊണ്ട് സമർത്ഥിക്കുന്നുണ്ട്.
സുറിയാനി ഓർത്തഡോക്സ് സഭയുടെ പ്രതിനിധിയായി മലബാറിലെത്തിയ യൊവാന്നീസ് ഹിദായത്തല്ലയും കത്തോലിക്കാ മിഷനറി ആയിരുന്ന പൗളിനോസും തങ്ങളുടെ എഴുത്തുകളിൽ ഇദ്ദേഹത്തിൻറെ അവകാശവാദങ്ങൾക്കെതിരായി നിലപാടുകൾ എടുത്തിട്ടുണ്ട്.
ലഭ്യമായ രേഖകൾ അനുസരിച്ച് അന്ത്യോഖ്യയിലെ സുറിയാനി കത്തോലിക്കാ പാത്രിയർക്കീസ് ഇഗ്നാത്തിയോസ് അന്ത്രയോസ് അകിജാന്റെ കീഴിൽ ഉണ്ടായിരുന്ന ഒരു പുരോഹിതനായിരുന്നു ഇദ്ദേഹം.
ബർത്തലോമേവൂസ് പാതിരിക്ക് പാത്രിയർക്കീസ് പത്രോസ് 4ാമൻ ഷാഹ്ബദ്ദീൻ അയച്ച കത്തിൽ നിന്നാണ് ഈ വിവരം ലഭിക്കുന്നത്.
ഓർത്തഡോക്സ് പാത്രിയർക്കീസ് ആയിരുന്ന അബ്ദുൾ മസിഹ് 1ാമൻ മലബാറിലെ പുത്തങ്കൂറ്റുകാർക്ക് അയച്ച കത്തിൽ 1665ലെ ഗ്രിഗോറിയോസ് അബ്ദൽ ജലീലിന്റെയും 1685ലെ മാഫ്രിയോനോ ബസേലിയോസ് യൽദോയുടെയും നേതൃത്വത്തിൽ നടന്ന പ്രവർത്തനങ്ങളെ പറ്റി മാത്രമാണ് പരാമർശം ഉള്ളത്.
ബസേലിയോസ് യൽദോയുടെ സഹായിയായി മലബാറിൽ എത്തുകയും പിന്നീട് പുത്തങ്കൂറ്റുകാരുടെ ഇടയിൽ ബിഷപ്പായി പ്രവർത്തിക്കുകയും ചെയ്ത യൊവാന്നീസ് ഹിദായത്തല്ലാ അന്ത്രയോസിനെ ശക്തമായി എതിർത്തിരുന്നു എന്ന് പുത്തങ്കൂർ ചരിത്രരേഖകൾ സാക്ഷിക്കുന്നു.
മുളന്തുരുത്തിയിൽ നിന്ന് അന്ത്രയോസ് പുറത്താക്കപ്പെട്ടത് ഹിദായത്തല്ലായുടെ പ്രവർത്തനഫലമായാണ്.
ഈ വസ്തുതകളും അന്ത്രയോസ് ഒരു സുറിയാനി കത്തോലിക്കനായിരുന്നു എന്നത് ശരിവെക്കുന്നു.
മലബാറിലെ മാർത്തോമാ നസ്രാണികളുടെ, പ്രത്യേകിച്ച് പുത്തങ്കൂർ വിഭാഗക്കാരുടെ, ഇടയിൽ സുറിയാനി കത്തോലിക്കാ സഭയുടെ ഇടപെടലിന്റെ ഏറ്റവും ആദ്യത്തെ തെളിവാണ് മലബാറിലേക്കുള്ള ഇദ്ദേഹത്തിൻറെ വരവും പ്രവർത്തനവും.
മാർ അന്ത്രയോസിന്റെ ബാവയുടെ ആദ്യകാല ജീവിതത്തെ പറ്റി യാതൊരു വിവരണവും ലഭ്യമല്ല അദ്ദേഹം തുർ ആബ്ദീൻ സ്വദേശിയായ ഒരു സുറിയാനിക്കാരനാണ് എന്ന് അനുമാനിക്കപ്പെടുന്നു.
ഓട്ടോമൻ സാമ്രാജ്യത്തിലെ സിറിയയിലെ ഒരു യാക്കോബായ കുടുംബത്തിൽ ജനിച്ച ആളാണ് അദ്ദേഹം എന്ന് കരുതാം.
മലബാറിൽ
1676ൽ തൻ്റെ സഹോദരന്മാരോടൊപ്പം കൊച്ചിയിൽ കപ്പലിറങ്ങിയ മാർ അന്ത്രയോസ് കല്ലൂർക്കാട്, മുളന്തുരുത്തി, കല്ലട എന്നിവിടങ്ങളും തന്റെ പ്രവർത്തനകേന്ദ്രമാക്കി.
വിദേശിയായ ഒരു പുരോഹിതൻറെ വരവിൽ നാട്ടുകാർ വളരെ ഉത്സാഹഭരിതരായി.
താനൊരു പാത്രിയർക്കീസ് ആണ് എന്നാണ് അവരുടെ ചോദ്യങ്ങൾക്ക് അദ്ദേഹം നൽകിയ മറുപടി.
നസ്രാണികളുടെ ഇടയിലെ പാരമ്പര്യം അനുസരിച്ച് പൗരസ്ത്യ സുറിയാനി സഭയിൽ നിന്ന് വരുന്ന മെത്രാപ്പോലീത്തമാരെ പാത്രിയർക്കീസ് എന്ന് വിളിക്കുന്ന പതിവ് ഉണ്ടായിരുന്നു ഇന്ത്യയിലെ സഭയ്ക്ക് ഉണ്ടായിരുന്ന സവിശേഷമായ പദവിയിൽ നിന്ന് രൂപപ്പെട്ട ഒരു പ്രയോഗമായിരുന്നു അത്.
കല്ലൂർക്കാട്ടെ പ്രവർത്തനങ്ങൾ കല്ലൂർക്കാട്-ചമ്പക്കുളം പള്ളി ആധുനിക രൂപം